62020CO0663(01)_INF
Domstolens kendelse (Sjette Afdeling) af 9. november 2023 –Hypo Vorarlberg Bank mod Afviklingsinstansen
(Sag C-663/20 P-DEP)
»Fastsættelse af sagsomkostninger«
1.
Retslig procedure – sagsomkostninger – opgørelse – udgifter, der kan kræves erstattet – forhold, der skal tages i betragtning – Domstolens skønsbeføjelse
[Domstolens procesreglement, art. 144, litra b)]
(jf. præmis 19-21)
2.
Retslig procedure – sagsomkostninger – opgørelse – udgifter, der kan kræves erstattet – medvirken af flere advokater – ingen betydning – bedømmelse hovedsagelig under hensyn til det samlede antal arbejdstimer, der objektivt set forekommer nødvendige med henblik på sagens behandling – kriterier
[Domstolens procesreglement, art. 144, litra b)]
(jf. præmis 27-31 og 33)
3.
Retslig procedure – sagsomkostninger – opgørelse – udgifter, der kan kræves erstattet – nødvendige udgifter med henblik på sagens behandling – advokatsalærer, der vedrører en periode, der ligger efter den mundtlige forhandling for Retten – ikke omfattet
[Domstolens procesreglement, art. 144, litra b)]
(jf. præmis 32)
4.
Retslig procedure – sagsomkostninger – opgørelse – udgifter, der kan kræves erstattet – forhold, der skal tages i betragtning – nødvendige udgifter med henblik på behandling af sagen om fastsættelse – standardiseret procedure kendetegnet ved, at der ikke foreligger nogen vanskeligheder
[Domstolens procesreglement, art. 144, litra b)]
(jf. præmis 36)
5.
Retslig procedure – sagsomkostninger – opgørelse – udgifter, der kan kræves erstattet – begreb – merværdiafgift – udelukket for en afgiftspligtig
[Domstolens procesreglement, art. 144, litra b)]
(jf. præmis 38)
Konklusion
De samlede sagsomkostninger, som Den Fælles Afviklingsinstans (Afviklingsinstansen) skal betale til Hypo Vorarlberg Bank AG i sag T-414/17, fastsættes til 40500 EUR, hvortil tillægges morarenter fra datoen for forkyndelsen af denne kendelse, og indtil der er sket fuld betaling af det samlede beløb, til den sats, der anvendes af Den Europæiske Centralbank (ECB) på primære refinansieringsoperationer, og som er gældende den første dag i den måned, hvor beløbet forfalder til betaling, forhøjet med 3,5 procentpoint.